Downloaded from YTS.MX
Official YIFY movies site: YTS.MX
- Се гордееме со вас. - Фала.
- Соочени сме со најголемата бегалска и раселеничка криза на нашето време.
Ова не е криза на многубројност, туку на солидарност.
- Не знам уште колку луѓе треба да побегнат или да умрат
за меѓународната заедница конечно да се освести.
- Никој не би ги жртвувал децата на овој начин, освен ако не е очаен.
- Ни треба поинаков одговор, со поинаков наратив, за нова надеж.
СЕ ОСМЕЛУВАМЕ ДА СОНУВАМЕ
Се викам Ваад.
Спаѓам во милионите храбри Сиријци кои се бореа за слобода.
Повеќето ги убија.
А уште милиони беа принудени да заминат од Сирија.
Сето тоа поради Асад и неговите соработници.
Станав бегалец на ист ваков ден, пред 5 години.
Алепо, Сирија 2016 г.
Еве како поминаа нашите последни неколку минути во Алепо.
Вистински кошмар.
Еве ја мојата куќа.
Не се опишува со зборови тоа што го чувствувам.
Не сакаме. Принудени сме да бегаме од градов.
Засадив цвеќе.
Ќе расте надвор од Алепо.
Уште ми е тешко да поверувам дека го преживеавме сето тоа.
Ударот го возвратив снимајќи видеозаписи.
Снимав видеа за да ги зачувам сеќавањата, да го овековечам домот
што ми недостасува и да ги зачувам луѓето кои ги изгубив.
Сега морам поинаку да ја продолжам борбата,
да ја раскажам мојата и животните приказни на другите.
Бегалскиот камп Ал Азрак, Јордан
- Одиш на училиште? Кое одделение? Второ. А ти? Четврто. Сфаќам.
Кога тренираш? -Понекогаш редам перници олку високо.
Се отфрлам, правам салто и застанувам на нозе вака.
- Правиш салто? - Да.
- Што ти е на раката? -Скршена е. - Навистина?
- Направи салто кај раскрсницата. - Да? Направи салто и ја скрши?
- Направи вака и кога стана, раката му беше скршена.
- Те боли сега? -Не.
- Можеш да појдеш кај тренерот Асиф за да тренираш.
Ќе ти даде опрема за теквондо. Ќе напредуваш појас по појас.
На крај ќе стигнеш до црн појас. Ќе имаш црн појас во теквондо.
- Кога дојде првиот ден, тренерот Асиф носеше простирка за теквондо.
Го поздравив и се запознавме. Му помогнав да ја стави простирката
на земја и ми рече: "Еден ден ќе станеш светски шампион,
ако почнеш да тренираш теквондо." Така ми рече и благодарение
на Господ сега сум на пат да го остварам тоа.
Ваел, бегалец од Сирија
Во бегалскиот камп Ал Азрак познат сум како Ваел Теквондо.
Најголема желба ми е да станам олимписки шампион
и да освојам златен медал.
Исто така голема желба ми е
моето семејство да живее комотно и да се наоѓам во подобри околности,
како што сакам.
Лондон, Обединето Кралство
Сирил, бегалец од Камерун
- Сосема случајно почнав да се занимавам со дигање тегови.
Живеев во Камерун, имав 14 години и присуствував на крштевката
од братучед ми. Видов слика од татко му кој дигаше тегови.
Тоа го правам оттогаш.
Прв пат кога влегов во вежбална, дисковите ми се видоа многу големи.
На сликата ми се чинеа многу мали. Се исплашив кога влегов внатре.
Веднаш посакав да излезам надвор.
Работам како медицински техничар за душевно здравје,
во рамки на тимот за душевно здравје во заедницата.
Сакав да станам медицински техничар поради претходното лично искуство.
Како бегалец се соочував со многу тешкотии.
Па, сакав да им помагам на други луѓе за полесно да закрепнат.
- Победа за спортист со победничка насмевка.
Кимија Ализаде Зенурин застана на првото место.
Заслужен златен медал за младата спортистка.
- Теквондо почнав да вежбам на 7 години.
Имаше вежбална многу блиску до нашата куќа.
Можеше да се вежба само теквондо, па немав друг избор.
Го памтам првиот тренинг. Се криев во тоалетот дури да заврши.
Потоа се вратив дома.
Во суштина, многу сум срамежлива
и не сакав боречки вештини.
Не знам зошто, ама не сакав теквондо.
Ама мислам дека тоа ми е во крвта.
Тука стои знамето на мојата родна земја. Зелено, бело и црвено.
Татко ми го направи, веднаш откако дојдовме во Германија,
пред околу 2 години.
Тука стои моето име и пишува теквондо на корејски.
Олимписки игри Рио, 2016 г.
Бев многу мала.
Јас сум првата Иранка која освои бронзен медал на Олимпијада.
- Прекрасни моменти за Кимија Ализаде Зенурин.
Оваа Иранка освои бронзен медал.
- Го памтам буквално секој момент во Рио.
Се чувствував како да имам крилја и да летам.
Бегалски камп за тренинг Кенија
Анхелина, бегалка од Јужен Судан
- Бегалка сум. Се натпреварувам во трки на 1500 м.
Сум се занимавала со развој на заедницата и социјална работа.
Навистина уживам во работата, бидејќи ги засега луѓето.
Имам еден син. Се вика Џејден Луис Монуторе.
Џејден е симпатично и паметно 3-годишно детенце.
Многу е разговорлив и темпераментен.
Сака да прави сѐ што може да замислите.
Заминав од родната земја и дојдов во Кенија.
Живеев со тетка ми во бегалски камп во Какума.
Учествував во првиот олимписки тим кој го сочинуваа бегалци.
Ова е елекот со ознаката. Го чувам за спомен
од Олимпијадата во Рио во 2016 г. Тоа беше добар почеток за мене.
Не знаев ништо ни за натпреварување ни за трчање кога нѐ одбраа.
Сите стоеја и ни аплаудираа.
Сиот насобран стрес од пред доаѓањето на Олимпијадата
исчезна за миг. Бев многу среќна и радосна.
- Не сонувам само кога спијам, туку и кога одам,
кога возам велосипед, кога веслам.
Не ми се веруваше
кога г. Бак извади ливче и рече:
"Саид Фазлула, квалификуван си."
Саид, бегалец од Иран
Мојот роден град се вика Бандар Анзали. Како Венеција е.
Живееме покрај најголемата лагуна во светот и најголемото езеро.
Каспиското Езеро. Татко ми работи на пристаниште.
Како дете, многу време поминував со татко ми.
Имаше еден клуб за кајакарство. Се собираа многу луѓе и гледајќи ги
како веслаат, си мислев: "Што убаво си веслаат. Забавно."
Карлсруе, Германија
На почетокот ми беше тешко бидејќи не знаев да пливам.
Прво морав да научам да пливам. Дадов сѐ од себе
бидејќи уште од почеток се интересирав за кајакарство.
Спремете се, старт.
- Александре - 10,3,
Саид - 9,9, со 157,
бидејќи тргна пред време.
- На 18 години се квалификував за иранскиот национален тим.
Дадов сѐ од себе, навистина дадов сѐ од себе.
- Ова се атлетичарите од Исламската република Иран.
На второ место се иранските атлетичари во кајакот број 4.
Алексеев и Дергунов излегоа на прво место по 500 м.
Тимот од Казахстан освои златен медал.
А во меѓувреме, иранскиот тим се радува на освоеното второ место.
- Освоив сребрен медал, што има голема вредност.
Тоа ми е многу важно. Го освоив на Летните азиски игри во 2014 г.
Во Германија се преселив кога имав 24 години.
Ако почнев да тренирам кајакарство на 6 години,
ќе бев олимписки шампион досега.
Тука е 30-32 степени. Многу е жешко. Како во сауна е.
- Има и влага и големо испарување. - Да. Вели да пиеш многу вода.
- Да, од денес почнувам да пијам многу вода.
Не сум го видел татко ми 6 години.
Мајка ми отсекогаш ми велеше дека Господ гледа сѐ.
Ако една врата се затвори, друга ќе се отвори.
Можам само да речам дека се молам и за себе и за целиот тим.
И се надевам дека ќе се квалификувам за Олимпијадата.
- Како ќе се чувствуваш ако те изберат во тимот бегалци за Токио?
- Би се чувствувал преубаво, бидејќи прекрасно е сознанието
дека ќе учествувате на Олимпијада.
- Вложувам сѐ во тренингот и многу жртвувам за да добијам нова шанса.
- Понекогаш ми доаѓа да се откажам оти се изморив борејќи се со сѐ.
Ама Олимпијадата ќе ми биде најголемата битка во животот.
Сакам светлината и сонцето пак да заблескаат и во мојот живот
и во животите на Иранците и на сите бегалци во цел свет.
- Ќе ми биде голема чест да ги претставувам сите обесправени луѓе
на светов. Исто така треба да бидеме пример
дека и бегалците можат да бидат спортисти и да се натпреваруваат
на највисоко ниво.
- Многу ќе ми значи да ги претставувам бегалците од цел свет,
а не само Сиријците, туку сите бегалци.
Сакам да им се слушне гласот и да се разбере за нивната судбина
и за сѐ низ што поминале.
- Денес ќе им соопштиме на 56-те добитници на стипендии
дали се избрани за олимпискиот тим на спортисти бегалци или не.
Здраво, Кимија. -Здраво.
- Како си? - Добро, фала. Ти?
Добро.
- Добар ден. - Здраво, Гонсало.
- Здраво, Саид. - Здраво, Ана.
- Како си? - Ме фаќа трема.
- Имаш трема? -Да.
- Како што претпоставувате, критериумите за избор се исти
како тие за влез во програмата.
Со потврдувањето на бегалски статус,
добивате и статус на елитен спортист.
- Гледам дека доаѓаат многу луѓе. - Да, од мојот тим се.
Здраво на сите.
- Со задоволство те известуваме дека твоето име е на списокот.
Што се однесува до тебе... со задоволство те информираме
дека и твоето име е на списокот, кој утре ќе го испратиме
во Меѓународниот олимписки комитет. -Господе Боже.
На списокот се имињата Џејмс,
Паоло,
Роуз и Анхелина.
И во случајов, исклучиво врз основа на спортските критериуми,
со жалење ве известувам дека вашите имиња не се на списокот
што ќе го испратиме. Сакам да потенцирам дека ова е само почеток.
Млади сте, можете одново да аплицирате за програмата.
Ако сакате да ја продолжите кариерата како спортисти,
со задоволство ќе ги разгледаме вашите апликации.
- Малку се вознемири. - Нормално е. Разбирам.
- Олимпијадата му беше сон. Многу се трудеше да го реализира.
- Сѐ уште може да успее во тоа. Тој е најмлад меѓу стипендистите.
Ова е само почеток.
- Ваел, се извинив во твое име бидејќи сакаше да си заминеш.
Им кажав дека многу си тажен бидејќи ова ти е најголема желба.
Велат дека си млад и дека ова е само почеток. Не тагувај.
- Продолжи да се бориш и да тренираш. Продолжи да се надеваш.
Остануваме во контакт.
- Ваел, дојди. -Те молам, остави ме. Сакам да прошетам малку.
- Мило ми е, ама не сум задоволна. Очекувавме поголем тим.
Единствената молба ми е да не ги заборавиме тие што отпаднаа.
- Со задоволство ги претставувам натпреварувачите
од олимпискиот тим на бегалци, Токио 2020 г.
Сирил Чачет Втори...
...Доријан Келетела...
...Алаа Масо...
...Саид Фазлула...
...Јусра Мардини...
Џамал Абделмаџид.
Како се чувствуваш, другар?
- Не се опишува со зборови. - Да.
Секој може да ја претставува родната земја ако е доволно добар.
Ама не секој може да претставува нешто повеќе од тоа.
Санда Алдас, Ахмед Аликеж, Муна Дахук.
- И официјално е потврдено. Одам во Токио.
Роуз Ликонјен, Џејмс Нјанг,
Анхелина Надал, Паоло Амотун.
Да, јас кревам тегови.
Адам Махмуд...
...Месам Саламана, Елдрик Села.
- Мораме да прославиме како што треба, добро?
- Масума Али Зада, Бахредин Вајс,
Џавад Махџуб,
Ваел Шуб, Хамун Дерафшипур,
Тахловини Габријесос,
Луна Соломон,
Кимија Ализаде.
Абдула Седики,
Пополе Мизенга, Нигара Шахен,
Акер ал Обаиди.
Ви честитам на сите.
Вие сте избрани за олимпискиот тим на бегалци за Токио, 2020 г.
За прв пат ќе се соберете заедно во Доха за да се обедините како тим.
Доха, Катар
- Чудесно е што гледам толку многу култури, личности, спортови,
потекла, животни приказни...
Тоа што учествувате на Олимпијадата е повеќе од натпреварување.
Дел сте од тим, дел сте од поголем проект.
Ќе треба да се запознаеме подобро. Тоа е многу важно, многу важно.
- Целото семејство ми е во Камерун. Имам 5 браќа и сестри.
Типично африканско семејство.
Не се многу заинтересирани за спорт.
Ама имав среќа зашто мајка ми ме водеше низ животот.
Најде човек кој ќе ми помага во вежбалната
и тоа ми беше од голема корист.
- Одлично. Солидно дигање и спуштање на тегот.
- Вежбалната не е само место за вежбање,
туку и за дружење.
Целта не ни е само да дигаме тегови, туку и да разговараме.
А понекогаш и се зафркаваме. Тоа ми значи многу.
- Во која година почна да дигаш тегови? Памтиш во која година?
2010 г.
Тогаш сѐ уште живеев на фарма во западен Камерун.
Не користевме тешка машинерија за копање.
- Значи, копавте со дурии и мотики?
- Така ја развив мускулатурата на дланките пред да почнам
да дигам тегови. Затоа и ретко ми излегуваат плускавци.
- Сирил, имаш некое видео од тоа време кога си дигал тегови?
- Има видео на Јутуб на кое дигам 180 кг.
- Кога беше поситен? Кога беше олкав? Косата му е... Имаше 85 кг?
Во суштина, тука имам 81 кг.
Навистина импресивно.
- Ќе ни раскажеш како стигна во Обединетото Кралство?
- Појдов во 2014 г. за да учествувам на Комонвелтските игри.
По учеството на Игрите, заминав од селото.
Едноставно заминав. Не знаев каде да одам.
Сакав само да побегнам од тимот.
Од причини кои не сакам да ги коментирам сега.
Се случи нешто поради што заминав од селото каде се одржуваа игрите,
ама не се вратив во Камерун.
- Заминав на пат и стигнав во Брајтон. - Сега си под притисок? -Добро сум.
Таму живеев 7 години и се запишав на факултет.
Кога заминав од Камерун, уште бев тинејџер.
Кога ќе се потсетам на времето кога имав 19 години,
сфаќам дека не сум бил многу жилав. Страдав од депресија.
Еднаш дури и морав да појдам на доктор.
Ми препиша антидепресиви.
Докторот беше многу отворен, опуштен, непосреден
и одлично ни одеше комуникацијата.
Кога ми одобрија азил во 2016 г., сметав дека треба да направам нешто
за да ѝ се оддолжам на мојата заедница.
- Потекнувам од територија на воени жаришта.
Ми настрадаа членови од семејството.
Ама се трудев да бидам добра личност.
Сакав да се борам за мојата заедница за да ги смениме сопствените животи
и животите на другите.
Уште од моментот кога пораснав, немаше на кого да се потпрам.
Сфатив дека самата сум одговорна за себе.
19 години сум разделена со родителите.
Тешко ми е кога гледам како родители ги опсипуваат децата
со љубов. Не сум го искусила тоа.
Кога Џејден имаше 1 година, го испратив во кампот Какума
за да живее со тетка ми. Сакав да се натпреварувам со тимот
бидејќи знаев дека некој ќе зависи од мене.
Многу се жртвував кога го вратив назад во Какума за да се фокусирам
на тренингот и да останам во тимот, зашто знаев дека треба
да имам повеќе извори на приходи за да можам да го издржувам.
Тој е главната личност поради која би направила чекор плус.
- И кога победувате и кога губите, целиот свет,
па и вашите најблиски во родната земја, ве доживуваат
како раселено лице и можат да научат нешто од вас.
Зошто? Зашто сте жилави.
- Здраво на сите. Се викам Давуд. Живеам во Лондон.
Тренер сум на Кимија. Извини, можеби ти е срам,
ама ти беше роденден, па си реков...
Среќен роденден, среќен роденден...
Од ова нема да фатиш КОВИД.
Може да ја тргнеш маската и да дуваш.
- Прво ќе замислам желба. - Да, посакај нешто.
- Успех за нашиот тим и златен медал на Олимпијадата.
- Единствената Иранка која има освоено олимписки медал
ја напушти родната земја засекогаш.
- Една од најуспешните олимписки шампионки ја напушта својата земја.
- Кимија Ализаде е натпреварувачка во теквондо која освои бронзен медал
на Олимпијадата во Рио во 2016 г.
и остро ја критикуваше својата влада.
Од нејзината објава не е јасно каде се наоѓа во моментов.
- Морав да направам сѐ што сакаа владата и системот.
Морав да одам на политички собири и да кажувам што ќе посакаат.
И да велам дека мажите и жените се еднакви во Иран.
Не можев да го правам тоа повеќе оти бев свесна дека не е вистина,
дека лажат и решив да престанам со тоа.
Здраво, угнетуван ирански народе. Збогум, благороден ирански народе.
Колку добро ме познавате?
Таква каква што ме гледате на натпревари?
На телевизија? Или во присуство на официјални лица?
Ми ги "покрија" медалите со хиџаб и си ги припишаа на своето лидерство.
Јас не им бев важна. Никој од нас не им е важен.
Ние сме алатки.
Во вашите патријархални и шовинистички умови
секогаш си мислевте дека Кимија е жена без сопствен глас.
Носењето ваква одлука е потешко од освојувањето олимписко злато.
Ама каде и да сум, ќе останам дете на Иран.
Вашето охрабрување ќе ми биде потпора и не ми треба ништо повеќе
од вашата доверба на овој тежок пат што го избрав.
- Тестирањето за КОВИД ќе биде од клучно значење.
Се надеваме дека сите ќе бидат негативни, не само поради
самото тестирање за КОВИД, туку и зашто имате статус не бегалци.
Сѐ се комплицира кога треба да се премине граница, царина итн.
- Во 2015 г. се одржаа квалификациите за Олимпијадата во Рио.
Бевме во Милано. Бев да ја видам катедралата.
Влегов внатре.
Имаше чувар кој водеше сметка да не пиеме алкохол,
да не јадеме свинско, да не зборуваме со спортисти
од други земји и да не се мешаме со локалните жени.
А кога се вратив во Иран, работата стана уште понесигурна.
Завршив и во притвор неколку дена.
Наводно некој ме сликал неколку пати и подоцна тврдеше
дека сум отишол в црква за да ја сменам религијата.
Менувањето на верата повлекува сериозна казна. Смртна казна.
Знаеја дека не сум ја сменил верата зашто продолжив да се декларирам
како муслиман.
Ама возрасен човек сум и ќе правам што сакам.
Сепак бев под неиздржлив притисок.
Стравував дека животот ми е во опасност.
Заклучив дека повеќе немам избор.
И морав да бегам пешки.
Се изнапливав в место.
Всушност, пливаше наназад.
- Брат, мислам дека никогаш нема да научам да пливам. Никогаш.
- Луѓе, што ќе правите до крајот на денот?
- Ќе испливаме уште 20-ина круга тука и потоа... Колку е часот?
- Мораме да се пакуваме. - Тешко мене.
- Потоа треба да фатиме авион. Едвај чекаме да потренираме.
Девет дена до свеченото отворање
Здраво, како е? Добро е?
- Не ја симнав торбата. Слушнав врева и горе го оставив багажот.
- Дојде до промена во планот. Врати се в соба, ќе те контактираме
и веднаш ќе те известиме што е следно. Не грижи се.
- Добро, да не ги симнувам торбите? - Немој. -Одлично.
- Ќе те побараме в соба. - Во ред, нема проблем.
- Кога слегувавме нѐ известија дека има промена околу летот.
Само што зборував со еден човек.
Мислам дека за кратко ќе нѐ известат што се случува.
Ама не мора веднаш да го симнуваме багажот.
Ама ќе одиме, така?
- Не знаеме од кои причини, ама сигурно е дека
нема да отпатуваме за Јапонија вечерва.
Еден човек од тимот е позитивен на КОВИД.
Само еден е, ама тоа ќе има големи последици по целата Олимпијада,
а и спортистите ќе бидат многу разочарани.
- Има шанси да не можат да отпатуваат ни подоцна?
- Да, има таква можност, многу голема можност. -Господе.
- Сите сме малку изненадени. Многу тешко ми падна чекањето.
Чекавме, чекавме, па еден човек излезе позитивен
на КОВИД и не знам дали сонот ќе ми се оствари.
- Можеме да донесеме шипка и платформа
и да тренираме тука. Не ми пречи.
- Плус, можеби и ќе научиш да пливаш за 5 дена.
Неверојатно достигнување.
- Има подобар базен, па можеби треба да почнам да пливам.
Немаме платформа за дигање тегови, а немаме ни шипка.
- Има вода, ама нема кајак. Побарај да ти набават кајак.
5 дена до свеченото отворање
- Што ќе правиш сега? -Ќе одам на првиот тренинг со кајакот.
- По колку денови? -По 5 денови. По 5 денови без тренинг,
конечно ќе одам да веслам со кајак.
Можам да тренирам, ама чувствувам и болка.
Ме боли тука бидејќи немам подлога за стапалата.
Ова треба да биде зацврстено за кајаков,
ама времево е многу жешко и не може да се зацврсти.
Тука сѐ е поразлично.
Не сум турист, навистина сакам да учествувам на Олимпијадата.
Не планирам да одам во Токио како турист.
- Саид, ова е една препрека. Секогаш е вака.
Никогаш ништо не одело со лесно. Сети се како беше.
Никогаш ништо не ни било лесно, ама ќе заврши за кратко.
Се извинувам.
- Многу ми беше тешко да го прифатам тоа што ја напуштив Сирија.
Како гледаш ти на сопственото патување?
- Да, кога мислам на тоа, веднаш ме обземаат емоции.
Не разбирам. Ме нервира што се случуваат вакви работи.
Два и пол дена спиев на планина, одев ноќе,
бидејќи повеќе не можев да одам преку ден.
Беше премногу опасно.
Војниците имаат право да ве убијат.
- Во 1999 г., кога почна војната, бев многу млада.
Не знаев што се случува навистина.
Слушав само пукање и експлозии.
Не знаев, бидејќи дури и родителите ми велеа да побрзам,
бидејќи моравме да бегаме. Понекогаш дури и не смеевме
да ги прашуваме родителите од страв.
Бевме во Хомс.
Отидовме во околината на Хомс и таму останавме цел месец,
селејќи се од едно на друго место.
Ако слушневме дека некој реон е безбеден, веднаш одевме таму.
Стигнавме на границата со Јордан и таму останавме 15 дена.
Имаше контролни пунктови.
- Кога стигнав во Брајтон, 2 месеца немав покрив над главата.
Живеев на крајбрежјето, покрај мост.
Многу ми беше тешко.
Многу се издепримирав и сакав да се самоубијам.
Памтам дека зедов да се искачувам на еден гребен.
Кога се искачив горе, видов податоци на друштвото за помош Самаританс.
Кога сте депресивни и ви доаѓа да се самоубиете и слично,
ве молиме јавете се на овој број. Се јавив на бројот.
По 2 минути дојдоа 2 полициски возила.
Успеаја да ме запрат.
- Конечно стигнавме на границата со Турција.
Таму видов нешто
што ќе го памтам до крајот на животот.
Имаше една долина само со појаси за спасување.
Безброј луѓе. Илјадници луѓе.
- Тетка ми успеа да одведе дел од децата во бегалски камп
за кој мислеше дека е безбеден. И јас бев едно од децата.
Многу ми беше тешко што заминав без родителите.
Знаев дека тоа ми е шанса да живеам на безбедно место и се надевав
дека и тие ќе дојдат по мене.
Во Судан носеа храна со истото возило
со кое отпатувавме во Какума.
Кога влеговме во камиончето, сите плачевме.
Мислевме дека ќе умреме.
- Кога стигнавме, кампот не беше каков што си го замислував.
Гледајќи од далеку, го видов целото железо и си помислив: "Готови сме."
Во кампот сум од 2014 г., што значи некои 8 години.
Во околината беше пустелија.
Пробавме да засадиме зеленило и дрвја.
Кампот ми е живеалиште.
Тука поминав многу години и сѐ уште живеам тука.
- Ме известија дека сум уапсен за кршење на законот за имиграција.
Го запознав адвокатот со дел од своето минато
и тој ме посоветува да побарам азил.
Бев во притвор речиси цел месец.
По ослободувањето од притвор, ме префрлија во Бирмингем,
каде што почнав од нула, така да се изразам.
- Три дена моравме да спиеме на улица во Митилена.
Полицијата нѐ претепа неколку пати.
А во Австрија еднаш заглавивме во притвор цела ноќ.
Така поминав по пат од Иран до Германија.
- Секогаш кога ќе слушнев некоја информација за моите,
најчесто беше нешто негативно. Секогаш плачев толку многу,
што на крај се прашував: "Колку долго ќе плачам?"
Сакав да знам дали се безбедни, дали се добри со здравјето
и дали и тие мислат на мене.
Тоа е главното.
4 дена до свеченото отворање
Еден ден ми се јави братучеда ми и ми кажа дека мајка ми и татко ми
се на пат од Јужен Судан кон бегалскиот камп Какума.
Не се израдував многу зашто знаев дека патот не е безбеден.
Дури кога ќе ги видам во очи, ќе верувам дека се добро,
ќе бидам среќна.
Гледав да се фокусирам на тренингот за да можам да се натпреварувам.
Се трудев да не мислам на нив, ама тоа беше посилно од мене.
- Виде што објавија пред малку во групата на Вацап?
- "Се надеваме дека денот ви беше убав и дека се чувствувате добро."
- Прекрасно е тоа што денот ни почна со вест дека сме негативни на КОВИД.
- "Олимпискиот тим на бегалци спроведе истрага и заклучи
дека никој од членовите на делегацијата
не бил во близок контакт".
Утре?
Навистина?
Одлична вест, Гонсало.
- Баш како што сакаше, нели? - Одлична вест.
"Еден ден до свеченото отворање"
Имаш да споделиш некоја тајна?
Доаѓам од Олимпискиот стадион.
Имаше генерална проба пред утрешната церемонија.
Навистина посебна улога.
Еве ми го тренерот, да, тренерот.
Извини, само во собата има интернет.
Штом ми се јави, веднаш отрчав кај Шила.
- Мало ми е саково. -Заврти се. - Совршено? -Не, се набира.
- Добро е? - Не, се набира. Има набори.
Многу ти е широко во рамената.
- Ве оставам. Морам да одам.
Свеченото отворање
- Се гордееме со вас. - Фала.
"Олимпискиот тим на спортисти бегалци"
- Олимпискиот тим на спортисти бегалци.
Исланд.
Дами и господа, олимпиското знаме.
Шесте олимпијци кои го носат знамето ги претставуваат сите спортисти
кои одиграа важна улога во своите заедници за време на пандемијата
на КОВИД-19.
Олимпискиот тим на бегалци го претставува Сирил Чачет.
- Халид Бадредин Вајс прв пат учествува на Олимпијада,
како еден од 29-те спортисти бегалци.
24-годишник кој побара азил во Тринидад и Тобаго во 2018 г.
Го реализира сонот да стане боксер.
- Сандра Алдас во бело кимоно го претставува
олимпискиот тим на бегалци. Од Сирија побегна во Холандија.
- Мило ми е што пак кревам тегови
бидејќи не сум се натпреварувал на меѓународно ниво веќе 7 години.
Не смееме да заборавиме дека другите учесници веќе се натпреваруваа
и тренираа и имаат мала предност.
Моментов го чекавме повеќе години. Минатата година се одложи.
Па, многу сум возбуден.
Се надевам дека ќе постигнам свој личен рекорд.
Ама ќе биде уште подобро ако се пласирам меѓу првите десет.
- Следува првата борба, борбата за која веќе зборувавме.
Кимија Ализаде Зенурин.
Има 23 години и веќе го претставуваше Иран во Рио.
Освои бронзен медал во теквондо во категорија до 57 кг.
И тука се натпреварува во истата категорија.
Ќе со бори со уште една Иранка. Нахид Кијани Чанде.
Ќе биде интересно да се види каков ќе им биде пристапот.
- Нахид ми е најдобра пријателка, а бевме и во ист тим.
Долго време настапувавме заедно во националниот тим на Иран.
Махру ми беше тренер кога почнав да се занимавам со теквондо.
Почнав со Махру. Таа ми беше тренер кога освоив бронзен медал во Рио.
Сега тренира со Нахид. Неверојатно.
Заминав од родната земја, дојдов тука,
почнав да тренирам по многу подеми и падови во животот.
И сега треба да се борам со пријателката.
"Квалификациска рунда"
- Удар во глава и 3 поени за Кимија.
Израмнувачки удар.
- Релаксирај го умот. Тука си за да се бориш.
2-3 поени, плус или минус, не значат ништо.
- Кога се натпреварувам, заборавам на сѐ од минатото
бидејќи не сакам да ме совладуваат емоции во борбите.
Ама рака на срце, овој пат бев емотивна бидејќи се борев
со противничка од мојата земја.
Квалификациска рунда...
Тоа значи дека резултатот во моментов
меѓу Ализаде Зенурин и Кијани Чанде е 7:4.
- Кијани Чанде има 4 поени помалку на 75 секунди до крајот на борбата.
- Кијани Чанде мора да оди на сѐ или ништо.
- Победничката во сино го претставува олимпискиот тим на бегалци.
Кимија Ализаде Зенурин.
- Што ѝ шепна на Нахид по победата?
- Ѝ реков: "Не играј по нивно, не дозволувај да те експлоатираат".
Ја прегрна и Махру, така?
- Не го прегрнав само мојот поранешен тренер, туку и сегашниот тренер,
и мојата родна земја и сѐ што ми недостасува.
- Честитки. -Фала.
- Ајде. - Одиме.
- Ме фаќа нервоза. - Ептен е мускулест и развиен.
- Напред, Сирил. -Ајде, Сирил. Можеш ти.
Пак ни го прави истото.
- Ова е премногу. Во ред е. Не беше фокусиран првиот пат.
- Смирено. Со сета сила. Во ред е, имаш време.
- Веднаш по борбата со Нахид, се сретнав со претседателот
на Иранскиот сојуз за теквондо. Ми рече:
"Иранскиот народ никогаш нема да заборави дека зафркна работа."
Не ми се веруваше што слушам. Ми рече:
"Стоеше пред својата земја и се бореше против неа."
Се шокирав.
Почнав да треперам, отидов во тоалет и повраќав цел час.
Ама што било, поминало и морав да се сконцентрирам за следниот меч.
- Џејд Џоунс се стреми да стане прва натпреварувачка во теквондо
која три пати по ред освојува злато на Олимпијада.
Осмина-финале
Следува борба за пласман во четвртфинале.
- По првиот меч немав доволно време за да се спремам и да закрепнам.
Ализаде Зенурин поентира прва.
- Тука завршува рундата од 2 минути за двојната олимписка шампионка,
која цели на трет златен медал и за Ализаде Зенурин,
која цели на нешто повеќе од бронза.
Двете имаат по 10 поени...
- Остануваат уште околу 22 секунди и Зенурин пак води.
Џоунс е на чекор од елиминација.
Џејд Џоунс само што не отпаднала.
Присутните од британскиот тим се шокирани.
Џејд Џоунс не може ништо. Сосема неочекуван исход.
Ализаде Зенурин од олимпискиот тим на бегалци
ја порази двократната олимписка шампионка Џејд Џоунс.
- Сега и официјално си олимпиец. Браво. Се гордеам со тебе.
Имаш сила за уште еднаш? Сакаш?
- Како се чувствуваш, Саид? -Добро. Имам малку трема, ама нормално е.
Ми треба малку адреналин. Позитивен адреналин.
- Мило ти е што конечно ќе влезеш во кајакот?
Да, конечно пак влегувам во кајак.
Иранците се под голем притисок.
Откако ме изгубија мене, моите немаат што да изгубат повеќе.
Откако заминав, дома им одат и од полицијата и од тајната служба.
Разговаравме за тоа и заклучивме дека иако ми е важна благосостојбата
на моите родители, сепак, ако можам да им
помогнам некако на сограѓаните,
да се слушне нивниот глас на меѓународно ниво,
дефинитивно ќе го направам тоа.
- Последната 5. група во кајак на 1000 м, мажи.
- Претставник на олимпискиот тим на бегалци, Саид Фазлула.
- Еве го Фазлула. Значи, 5. група.
12-та трка од утринскиот распоред, во првиот ден од трките со кајаци
во поединечна конкуренција.
- Почнува трката. Сите натпреварувачи добро стартуваа.
- Одличен старт за Шоф. -Тука е и кајакарот од Кина, Женг Донг,
кој е на добар пат.
- Тие што се поназад ќе мораат да дадат малку повеќе гас.
Тркава ќе биде тесна. Изгледа Германецот ќе биде прв.
Ако кајакарот од Унгарија биде втор, тие двајца влегуваат
во полуфиналната трка, предвидена за утре наутро.
- Фазлула од Тунис ќе се трка во следната тура.
- И ова беше одличен резултат. Немој да бидеш престрог кон себе.
- Една од моите потешки трки, верувај ми.
- Саид, ниеден од натпреварувачите го нема поминато тоа
што го помина ти. Значи, не е важно.
- Главата горе, Саид. Не оптоварувај се многу.
- Тешко е, но возбуден сум. Влегов во четвртфиналето,
а тоа значи чекор напред.
Ја знам Кинезинката.
Сум ги гледала нејзините борби повеќе пати и имам план за борбата.
- Олимпискиот тим на бегалци го претставува
натпреварувачката во црвено.
Ако освои златен медал, ќе биде прв учесник од бегалски тим
кој станал шампион во кој било спорт.
Добар потег за Кинезинката. Прв пат стигнува дотука во борбите.
Стигна до полуфинале.
Дали ќе успее да се запише во историјата?
Кимија Ализаде Зенурин
од олимпискиот тим на бегалци задава удар во глава.
Остануваат уште 10 секунди. Кинезинката задава удари.
Кимија Ализаде добро се брани. Неизвесна борба до крај.
А можеби и не. И тоа е тоа.
Кимија Ализаде Зенурин од олимпискиот тим на бегалци...
Кој би рекол.
Изгледа олимписките соништа навистина се остваруваат.
Се пласира во полуфиналето.
Интересна борба. Џоу Лиџун не може да си поверува.
- Победникот е Кимија Ализаде Зенурин од олимпискиот тим на бегалци.
- Мечот беше навистина неизвесен. И најтежок, меѓу другото.
Ама се пласирав во полуфиналето.
- Како се чувствуваш? -Задоволна сум по успешната борба.
Многу успех во следната борба.
- Сирил Чачет Втори од олимпискиот тим на бегалци.
Контрола, Сирил, контрола.
Само храбро, Сирил.
- Има време. Има 10 минути. - Следи ја положбата. Предалеку.
- Добро ти оди. Под притисок си. Само опуштено.
Добро е. Не брзај. Фокусирај се на тоа што ќе го правиш следно.
- Ме известија дека моите стигнале безбедно во кампот.
Не го кријам чувството дека сакам да се сретнеме очи во очи
за да видам како изгледаат.
Сакам да го завршам натпреварот и да се вратам во кампот
за да си ги видам родителите.
Мислам дека ќе има многу луѓе, особено во бегалскиот камп,
бидејќи повеќето знаат дека тука сум за да се натпреварувам.
Убедена сум дека повеќето мои пријатели и семејството
сакаат да продолжам да се натпреварувам.
Тоа им е инспирација на многу луѓе.
- Почна трката на 400 м пеперутка во женска конкуренција.
Со број 3, Јусра Мардини од тимот на бегалци.
- Остануваат уште тројца. Најбрзите на патеката.
Во кадар е и натпреварувачот од олимпискиот тим на бегалци.
Начелно од Демократска Република Конго, но се пресели во Португалија
пред 5 години.
Времето е пеколно жешко, точно напладне.
Одличен старт за Келетела, во средината на кадарот.
Трча чудесно во моментов.
Натпреварувачот од олимпискиот тим на бегалци избива на прво место.
Колку прекрасна приказна и прекрасно патешествие.
Голем дел од натпреварувачите од тимот бегалци
за влакно потфрлаа при нивниот дебитантски настап.
Крупен и мускулест човек. Живее во Португалија.
Се бори за нов настап на Олимпијадата.
- Полуфинална борба во теквондо. Целта е да се стигне во финале.
Вистинска драма.
- Со секој нареден меч бев посамоуверена и посилна.
Одев на победа. Целта ми беше прво место и златен медал.
- Одличен удар од Минина. Добра реакција.
Минина напаѓа сериозно.
- Бев многу уморна. Ме болеа рацете и зглобовите, ама знаев дека
ако ја победам Русинката, сигурно ќе освојам сребрен медал
и ќе бидам чекор поблиску до златниот медал,
кој ми беше главна цел.
- Уште еден одличен удар од страна на Татјана Минина.
- Дали 23-годишната Кимија Ализаде Зенурин од тимот на бегалци
ќе се избори за пласман во финалето?
Одлични потези за Татјана Минина.
Даде сѐ. Истекуваат последните 20 секунди.
Татјана Минина скока од радост по пласманот во финалето.
Кимија Ализаде Зенурин ќе мора да помине уште едно коло
и тоа ќе биде денес кога ќе се бори за бронза.
Искрено, дадов сѐ од себе.
Во еден момент, борбата беше надвор од моја контрола и мои раце.
Можеби така требаше да биде. Може треба да научам нешто
и да го применувам понатаму.
Немам време да се сожалувам. Немам шанси за златен медал,
ама сѐ уште имам шанси да освојам бронзен медал.
- Иако ми недостасува домот, морам да стигнам до крајната цел.
Најмногу ми недостасува синот.
Иако ми недостасува, сѐ додека можам да комуницирам со него
и знам дека е добро, сфаќам колку сакам да бидам покрај него.
Најголема желба ми е да имам дом со син ми Џејден.
Дом во кој ќе живеам со родителите.
Здраво.
Убаво е. И добро и лошо.
- Што е следно во твојот живот, Анхелина?
- Да си појдам дома, да си го видам семејството.
Најмногу се радувам на тоа.
- Денес се четвртфиналето и финалето на К1-1000.
Еве го Саид Фазлула.
- На почетокот на Олимпијадата во Токио
цело време мислев на семејството.
Во прилозите на вестите од режимот пак се пишуваше за мене,
дека сум предавник и дека сум се продал,
заминувајќи од родната земја.
Моите ги слушнаа вестите и често се вознемируваа.
Па, кога бев на стартната линија, цело време мислев на нив.
Замижав за миг, па ги отворив очите и целата сила и сѐ што имам
го вложив во таа трка.
Франција, Австралија.
Тука е Саид Фазлула.
Ама само двајца натпреварувачи ќе се пласираат во полуфиналето.
- Фазлула со капчето наопаку на 3. патека.
Веќе се тркаа еднаш денес.
Им остануваат уште 750 м, досега поминаа 250 м.
Австралиецот е најагресивен.
Дали ќе успее да издржи до крај?
Австралиецот води.
- Почнува да го крева клунот малку повисоко.
Прва е Австралија, втора е Франција на пат кон полуфиналето.
- На четвртфиналната трка стартував одлично.
Растојанието меѓу второто и третото место беше 15-20 м.
А пред целта само 5 м и само една и пол секунда.
Одлично ја завршив трката.
Стигнав четврт и многу сум задоволен од резултатот.
Фала многу.
Успеав, брат. -Одлична трка, Саид. Не можеше повеќе.
Се гордеам со тебе. Одличен беше.
Дадов сѐ од себе на крајот.
Успеав. Реализирав 2 одлични трки.
Од утре ќе се будам како олимпиец.
Многу сум задоволен поради тоа.
Морам да одам.
Бев побрз од Иран.
Многу сум среќен за семејството во Иран.
Во Иран велат: "Саид не е добар. Нашиот спортист е многу добар."
Ништо не им кажувам на моите.
Тие само седат дома и читаат весници.
"Саид не чини, Саид е лош." Сега сум добар.
- Јас сум првата Иранка која освоила медал на Олимпијадата.
Ќе пробам и сега да го направам тоа во име на тимот бегалци.
Ветувам дека ќе дадам сѐ од себе.
- Не ја трга насмевката од лицето бидејќи ова е главен настан денес.
Освои бронзен медал пред 5 години кога имаше 18 години,
натпреварувајќи се под иранско знаме.
Какво само достигнување е за неа што се бори за медал.
- Таа што ќе победи ќе однесе бронзен медал на крајот од оваа рунда.
Последната минута од борбата.
Надежните на олимпискиот тим на бегалци зависат од неа.
Судбината на тимот од Турција зависи од еден краток удар.
Остануваат 10 секунди.
Засега се чини дека бронзениот медал пак ќе заврши кај Турција.
Фали само еден удар.
Победник е Турција.
- Тука завршува битката за Кимија Ализаде Зенурин.
Ја победи олимписката шампионка.
Како бегалка даде сѐ за овој спорт и влезе во историјата.
- Ги поздравувам и им оддавам почит на сите што ме препознаа
како своја сонародничка. Жена сум. Дете на Иран.
Натпреварувач во теквондо.
Растев во проблематично општество и ќе продолжам да се борам.
- Времето тече. - Го следам.
Не брзај, не брзај. Во ред е. Не грижи се, Сирил.
Имаш време, имаш време.
Искористи го времето. Не брзај.
- Ајде, Сирил. - Полека. -Не брзај.
- Полека. -Имаш време. - Ајде, Сирил.
- Ајде, ајде. - Можеш, Сирил, можеш.
- Штом се фати за тегот... Ама ме плаши.
Кога се позиционира пак, си реков: "Господе..."
- Кога ја зафрла главата наназад и прави гримаси...
Кога прави гримаса, тогаш е јасно. Тогаш знаеме дека е подобро.
- Леле, видете го! - Пресреќен е!
- Се гордеам со него. Одличен беше. Ние за волкот...
- Држењето при последниот обид. Гледајќи те како одиш, си реков:
"Добро е, ќе успее." Сериозно. Кога те видов како одиш, си реков:
"Така, срцка." Браво, Сирил.
- Браво. Многу ни е мило. - Фала. -Чудесен беше, чудесен.
Едвај чекаме да се вратиш. Мораш да се вратиш.
"Сирил беше 10-ти во својата категорија. Негов личен рекорд."
"Тимот на бегалци не освои медали во Токио.
Гордо се натпреваруваа во името на 100 милиони бегалци низ светот."
"Нивната приказна продолжува на Олимпијадата во Париз, 2024 г."
"Родителите на Анхелина побегнаа од Јужен Судан.
Конечно се заедно со неа по 19 години."
Нешто подоцна...
- Преку патешествиево го прифатив новиот живот.
Сфатив дека е во ред да се гледа напред,
дури и кога со срцето сум завртена кон минатото.
Сега сум сигурна дека сите заслужуваме да живееме,
да сонуваме и да се бориме на нов начин.
- Кога заминав од Иран, реков: "Јас, Кимија Ализаде,
не сум ни историчар ни херој и нема да го носам
знамето на иранскиот тим.
Јас сум една од милионите угнетени жени во Иран."
Тогаш бев сама и мојот глас не беше доволно моќен за светот,
ама секоја жена се бори за своите права по улиците.
Сега сум една од многуте храбри луѓе од Иран.
- Трчам за да го остварам сонот и да најдам безбедно место.
За да се борам за можности и да инспирирам други.
- Конечно се најдовме во Турција по 7 години, а јас бев олимпиец.
Татко ми дури и плачеше.
Никогаш порано го немав видено да плаче и да биде толку среќен.
Победата за мене значи да се има мир и сигурност.
Семејство и дете.
"Саид, Анхелина и Кимија се меѓу 52-та спортисти кои добија
нови стипендии со надеж дека ќе бидат избрани во олимпискиот
тим на бегалци за Олимпијадата во Париз во 2024."
"По 7 години во Обединетото Кралство со статус на бегалец,
Сирил доби британско државјанство. Сѐ уште работи
како медицински техничар за душевно здравје."
- Многу научив од моето патешествие.
Научив да бидам жилав.
Научив дека иднината е многу несигурна.
Знае да биде тешко, ама научив да се надевам
и да се стремам кон најдоброто.
- Годинава конечно доби британски пасош.
154 кг, прв обид. За Англија.
Браво Сирил.
"И Ваел доби стипендија и се надева дека ќе биде избран
за олимпискиот тим на бегалци на Олимпијадата во Париз во 2024 г."
- Кога разбрав дека не сум избран за Олимпијадата во Токио,
бев очаен и тажен. Ама не прифаќам таква реалност.
- Кога Ваел дојде тука, почна од бел појас.
Сега има црн појас, трет дан. Кога почнавме со теквондо,
тој прв стигна до црн појас. Денес тој ќе ви биде тренер.
Спремни? Десната нога назад.
Многу бегалци ќе се гордеат со мене.
Ќе им бидам мотивација на многу млади луѓе и деца и ќе покажам
дека надежта не умира и дека сонот мора да продолжи.
Олимпијадата во Париз ми е сон и ќе продолжам да се трудам
додека не го остварам.
"УНХЦР превидува дека до 2024 г. 120 милиони луѓе ќе бидат раселени
поради војни, глад, природни катастрофи и климатски промени."
Превод и обработка ФАЈНАЛ ФИКШН